**projektas**

**reg. Nr. T-116**

**2.4.darbotvarkės klausimas**

**Pasvalio rajono savivaldybės taryba**

**Sprendimas**

**Dėl ilgalaikės paskolos ėmimo projekto „Pasvalio rajono savivaldybės administrAcinio pastato energinio efektyvumo didinimas“ finansavimui pagal savivaldybių pastatų fondo finansinę priemonę**

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“ (Lietuvos Respublikos Vyriausybės 2012 m. kovo 21 d. nutarimo Nr. 304 redakcija) (su visais aktualiais pakeitimais), Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 7.1 punktu, Pasvalio rajono savivaldybės tarybos 2020 m. lapkričio 25 d. sprendimu Nr. T1-222 „Dėl pritarimo projekto „Pasvalio rajono savivaldybės administracinio pastato energinio efektyvumo didinimas“ įgyvendinimui pagal savivaldybių pastatų fondo finansinę priemonę“ ir atsižvelgdama į Pasvalio rajono savivaldybės kontrolės ir vidaus audito tarnybos 2021 m. birželio 8 d. išvadą Nr. AI-6 „Dėl Pasvalio rajono savivaldybės galimybės imti ilgalaikę paskolą investicijų projektams finansuoti“, Pasvalio rajono savivaldybės taryba nusprendžia:

1. Imti 576800 Eur ilgalaikę paskolą iš AB Šiaulių banko Pasvalio rajono savivaldybės nuosavybės teise valdomam Pasvalio rajono savivaldybės administraciniam pastatui modernizuoti pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“.

2. Įgalioti Pasvalio rajono savivaldybės administracijos direktorių pasirašyti paskolos sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2021-05-31 tel.+370 686 17726

Pasvalio rajono savivaldybės tarybai

**AIŠKINAMASIS RAŠTAS**

**Dėl ilgalaikės paskolos ėmimo projekto „Pasvalio rajono savivaldybės administrcinio pastato energinio efektyvumo didinimas“ finansavimui pagal savivaldybių pastatų fondo finansinę priemonę**

**2021-05-31**

Pasvalys

**1. Problemos esmė.** Ilgalaikė **576800 eurų** paskola bus naudojama Pasvalio rajono savivaldybės nuosavybės teise valdomam Pasvalio rajono savivaldybės administraciniam pastatui modernizuoti pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“. Pasvalio rajono savivaldybės taryba 2020 m. lapkričio 25 d. sprendimu Nr. T1-222 „Dėl pritarimo projekto „Pasvalio rajono savivaldybės administracinio pastato energinio efektyvumo didinimas“ įgyvendinimui pagal savivaldybių pastatų fondo finansinę priemonę“ pritarė minėto projekto vykdymui ir kreipimuisi dėl paskolos ėmimo į AB Šiaulių banką. Vadovaujantis minėtu sprendimu ir Savivaldybės kontrolės ir audito tarnybos išvada parengtas šis sprendimo projektas.

Savivaldybės negrąžintų paskolų likutis 2021 m. gegužės 1 d. buvo 2543632,45 eurai. Per 2021 metus planuojama grąžinti ilgalaikių paskolų bankams 621330,32 eurus.

**2. Kokios siūlomos naujos teisinio reguliavimo nuostatos ir kokių rezultatų laukiama**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**

2021 metais palūkanų mokėjimui papildomai reikėtų apie 900 eurų. Palūkanos mokamos už faktiškai panaudotas paskolos lėšas.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius

**7. Sprendimo projekto rengimo metu gauti specialistų vertinimai ir išvados** – negauta**.**

Finansų skyriaus vedėja Dalė Petrėnienė